Държавен вестник, бр. 64, 2009 г., стр. 79

Б Р О Й  64
Д Ъ Р Ж А В Е Н   В Е С Т Н И К
С Т Р .  79
(5) Министърът на държавната админист-
рация и административната реформа извършва
служебно вписване на заявителите на вписване
в раздел “Лица по чл. 2, ал. 1 ЗЕУ” на заявите-
ля, ако не е вече вписан.
Чл. 17. Към съдържанието на всяко вписа-
но обстоятелство се поддържа описание,
включващо:
1. номер на вписване—вписва се автоматич-
но генериран пореден номер на вписване по
обстоятелство в състава на партида;
2. уникален регистров идентификатор на об-
стоятелство—вписва се уникален регистров
идентификатор на вида на обстоятелството/
данните в раздел “Видове обстоятелства” или
раздел “Унифицирани данни”;
3. съдържание на обстоятелството—вписват
се данните, формиращи съдържанието на обс-
тоятелството, подлежащо на вписване;
4. уникален регистров идентификатор на за-
явлението за вписване—вписва се уникалният
регистров идентификатор на заявлението, с
което е заявено вписването;
5. уникален регистров идентификатор на
заявителя—вписва се уникален регистров иден-
тификатор в раздел “Лица по чл. 2, ал. 1 ЗЕУ”
на заявителя на вписването;
6. време на вписване—вписват се автоматич-
но генерирани данни за времето на извършено-
то вписване в регистъра;
7. служител, извършил вписването—впис-
ват се автоматично данни, идентифициращи
чрез информационната система, поддържаща
регистъра, служител, извършил вписването в
регистъра.
Чл. 18. (1) Промяна в обстоятелствата се из-
вършва чрез вписване на новото обстоятелство.
(2) След извършване на вписването по ал. 1
актуалното състояние на партидата на съответ-
ния обект отразява последното вписване.
Г л а в а  ч е т в ъ р т а
СЪХРАНЯВАНЕ НА РЕГИСТЪРА
Чл. 19. Регистърът на регистрите и данните
се съхранява безсрочно.
Чл. 20. Министърът на държавната админис-
трация и административната реформа съхраня-
ва регистъра на регистрите и данните в съот-
ветствие с изискванията на Наредбата за опе-
ративната съвместимост и информационната
сигурност, приета с Постановление на Минис-
терския съвет № 279 oт 17.ХI.2008 г. (ДВ, бр. 101
от 2008 г.), като система с клас на информаци-
онна сигурност 3 или А.
Г л а в а  п е т а
ДОСТЪП ДО РЕГИСТЪРА
Чл. 21. Регистърът на регистрите е достъ-
пен чрез интернет страницата на Министерст-
вото на държавната администрация и админис-
тративната реформа.
Чл. 22. Министърът на държавната админис-
трация и административната реформа осигурява
възможност за преглед на актуалното състояние
на партидите на информационните обекти към
момента на проверката, както и на състоянието
им към определена дата назад във времето.
Чл. 23. (1) Всеки може да иска и извършва
справка за вписванията в регистъра чрез интер-
нет страницата по чл. 21.
(2) Справки могат да се правят и чрез услу-
гите по чл. 12.
(3) Справките в регистъра са безплатни.
ДОПЪЛНИТЕЛНА РАЗПОРЕДБА
§ 1. По смисъла на инструкцията използва-
ните думи и изрази имат следното значение:
1. “Набор от данни” означава съвкупност от
систематизирани данни в регистрова, списъч-
на, таблична или друга форма, поддържани от
административен орган в изпълнение на уста-
новени със закон правомощия.
2. “Наименование на унифицирани данни”—
означение от една или повече думи, присвоено
на данни или набор от данни, уникално по отно-
шение на наименованията на останалите впи-
сани унифицирани данни, които са със статус
“използваем”.
3. “Определение на унифицирани данни” оз-
начава дума или фраза, изразяваща твърдение
за значението на данните или набора от данни,
която позволява еднозначното им отграничение
от останалите вписани унифицирани данни.
4. “Вид или състав на данни” е определение
за вида на данните, представящо се с характе-
ристиката “единични данни” или “съставни
данни”. Когато характеристиката е “съставни
данни”, тя се следва от списък с имена на със-
тавящите я данни.
5. “Пакет от данни” е съвкупност от данни,
поддържани от администрация по силата на
нормативен акт, чиято организация се опреде-
ля чрез вид документ, вписан в регистъра на
информационните обекти (например: Единни-
ят класификатор на населените места).
6. “Първични данни” са данни за гражданин
или организация, събирани или създавани от
административен орган по силата на закон за
първи път и изменяни или заличавани от него.
ПРЕХОДНА РАЗПОРЕДБА
§ 2. Министърът на държавната админист-
рация и административната реформа извършва
първоначалното въвеждане на данни в регис-
търа в четиримесечен срок от влизането в сила
на инструкцията, като осигурява служебно впис-
ване на дефинираните в настоящата наредба
раздели на регистъра и унифицирани данни.
ЗАКЛЮЧИТЕЛНА РАЗПОРЕДБА
§ 3. Тази инструкция се издава на основание
чл. 3, ал. 2 от Наредбата за вътрешния оборот на
електронни документи и документи на хартиен
носител в администрациите (ДВ, бр. 48 от 2008 г.).
Министър: Н. Василев
10123